**Fire Action** on helsinkiläinen hevimetalliyhtye, joka on perustettu vuonna 2012. Bändi soitti alkuaikoina keikoillaan paljon lainakappaleita 1980-luvun hardrock- ja hevimetallibändien tuotannoista. Ensilevyn "Rock Rock Brigade" (2016) myötä yhtye on keskittynyt oman materiaalin esittämiseen. Lainakappaleita on kuultu lähinnä encoreina.

Fire Action uuden musiikkivideon kuvauksissa lokakuussa 2018.

Historia
--------

Kitaristi Juri Vuortama ja rumpali Samuli Häkkilä vaikuttivat yhtyeessä Alliance 1999–2006.

He perustivat Fire Actionin vuonna 2012 tarkoituksenaan esittää vähemmälle huomiolle Suomessa jääneitä 1980-luvun hevimetallikappaleita esimerkiksi Ozzy Osbournen tuotannosta sekä yhtyeiltä Judas Priest, Cinderella, Steelheart ja Ratt. Kokoonpano vakiintui, kun laulaja Leo Barzola ja basisti J. Hongisto Night Crime -yhtyeestä liittyivät bändiin.

Seuraavana vuonna bändi alkoi esittää myös omia kappaleita keikoillaan. 

Debyytti "Rock Rock Brigagde" ilmestyi tammikuussa 2016, ja sen jälkeen yhtye on keskittynyt täysin oman materiaalin esittämiseen ja levyttämiseen.

Metallimusiikin erikoislehti Inferno valitsi Fire Actionin kuukauden bändiksi marraskuussa 2016 ja antoi "Rock Rock Brigadelle" täydet pisteet arvostelussaan.

Single "Hot Blooded Woman" julkaistiin maaliskuussa 2017. Kappaleen musiikkivideolla nähdään bikini fitness -kilpailija Jemina Hietanen. Video kuvattiin Helsingin pelastuslaitoksen tiloissa, jossa säilytetään harvinaisia museopaloautoja 1900-luvun alkupuolelta tähän päivään saakka.

Brittiläinen metallimusiikin erikoislehti Terrorizer julkaisi kappaleen heinäkuun 2017 numeron mukana myytävällä kokoelmalevyllä.

Laulaja Barzola lähti yhtyeestä joulukuussa 2017. Kokoonpanon viimeinen keikka soitettiin Vantaalla 10. marraskuuta 2017 ruotsalaisen Hekatomb-yhtyeen kanssa.

Laulaja Gary L. James liittyi virallisesti toukokuussa 2018. Yhtye suuntasi kesäkuussa studioon nauhoittamaan uusia kappaleita, jotka kitaristi Juri Vuortama oli kirjoittanut sinä aikana, kun uutta laulajaa etsittiin. Bändi levytti ensimmäistä kertaa urallaan myös lainakappaleen. Kyseessä on hevimetalliversio Paul Oxley's Unit -yhtyeen hitistä "Spanish Bars" vuodelta 1981. Paul Oxley's Unit oli Suomen suosituin yhtye vuosina 1980-81.

Single "Spanish Bars" julkaistiin 22. elokuuta 2018. Kappaleen musiikkivideo ilmestyi samaan aikaan.

EP "Fahrenhater" julkaistiin 30. marraskuuta 2018.

Jäsenet
-------

* Juri Vuortama - kitara, laulu
* Gary L. James - laulu
* J. Hongisto - basso
* Samuli Häkkilä - rummut, laulu

Julkaisut
---------

#### EP

* Rock Rock Brigade (2016)
* Fahrenhater (2018)

#### Singlet

* Hot Blooded Woman (2017)
* Spanish Bars (2018)

Lähteet
-------

1. ↑  Alliance Discogs-tietokannassa Discogs.com
2. ↑   Alliance Metal-Archives-tietokannassa] Metal-Archives.com
3. ↑  Night Crime Metal-Archives-tietokannassa Metal-Archives.com
4. ↑  21.09.2016 Fire Action: Rock Brigade Sleazeroxx.com
5. ↑  11.4.2017 Infernon demoissa valloittaneen Fire Actionin musavideo on kuumaa kamaa Inferno.fi
6. ↑   12.04.2017 Uutta musiikkia suomalaisen kasarirockin ystäville - kuuntele Fire Actionin Hot Blooded Woman] Radiocity.fi
7. ↑  Helsingin museopaloautot Palomuseot.fi
8. ↑  10.11.2017 Fire Action, Hekatomb ja Strong Vantaan Bar Rock Bearissa Metalliluola.fi
9. ↑  02.09.2018 Fire Actionilta cover Paul Oxley’s Unitin kappaleesta Kaaoszine.fi
10. ↑  Mitä kuuluu Suomea hurmanneelle Paul Oxleylle? "Kaikki alkoi au pair -romanssista" Iltasanomat.fi
11. ↑

Aiheesta muualla
----------------

1. Fire Actionin YouTube-tili
2. Fire Actionin Facebook-tili
3. Fire Actionin Twitter-tili
4. Fire Action Spotify-palvelussa
5. Fire Actionin Instagram-tili